Majlis Daerah Tuaran

Majlis Daerah Tuaran (MDT) ditubuhkan untuk mengurus dan mentadbir kawasan Tuaran dengan fokus kepada pembangunan dan penyediaan perkhidmatan asas. Ia bertujuan untuk meningkatkan taraf hidup penduduk melalui perancangan bandar yang sistematik, penyelenggaraan infrastruktur, dan penguatkuasaan undang-undang tempatan. Dengan kerjasama kerajaan negeri dan persekutuan, majlis ini berusaha untuk memastikan pembangunan yang mampan dan kesejahteraan masyarakat setempat.

 Sejarah 
Majlis Daerah Tuaran telah ditubuhkan pada 01 Januari 1958 dibawah “Rural Government Ordinance Cap. 132” dan mula berkuatkuasa sebagai Badan Berkuasa Tempatan pada 01 Januari 1962 dibawah Ordinan Kuasa Tempatan 1961 dan Suratcara Majlis Daerah Tuaran 1961.

Keluasan kawasan perkadaran Majlis Daerah Tuaran 15,369 ekar persegi dan merangkumi 4 kawasan pilihanraya.

 Kawasan N.12 Sulaman
 Kawasan N.13 Pantai Dalit
 Kawasan N.14 Tamparuli
 Kawasan N.15 Kiulu

Mempunyai 6 pekan antaranya ialah:

i. Pekan Tenghilan

ii. Pekan Tamparuli

iii. Pekan Kiulu

iv. Pekan Topokon

v. Pekan Berungis

vi. Pekan Tuaran

Pekan Pentadbiran Majlis Daerah Tuaran terletak di pekan Tuaran. Sebelum ini Majlis berpejabat di bangunan Urusetia Kecil Tuaran. Pada tahun 1994, cadangan membina kompleks Pejabat Majlis Daerah Tuaran telah diluluskan dan pembinaan dimulakan, bangunan baru Majlis ini dinamakan bangunan Kompleks Majlis Daerah Tuaran dan telahpun diduduki pada penghujung tahun 1997.

 Objektif 

 Memantapkan keupayaan dan kapasiti organisasi untuk meningkatkan kecekapan sistem penyampaian perkhidmatan.
 Berusaha sejahumana yang boleh untuk berdikari dari segi kewangan supaya tidak terlalu bergantung kepada bantuan kerajaan.
 Memperkasakan tadbir urus organisasi dan pembudayaan nilai-nilai murni ke arah kecemerlangan organisasi.
 Memperkukuhkan pengurusan dan perkhidmatan serta perkhidmatan perbandaran dan kemakmuran.
 Mewujudkan lebih banyak kemudahan dan infrastruktur awam bagi mempertingkatkan kualiti hidup masyarakat.
 Mempergiatkan pembangunan Bandar dan desa serta memperkukuhkan sosial-ekonomi secara holistik untuk kesejahteraan masyarakat.
 Mempertingkatkan keselamatan dan ketenteraman awam bagi tujuan mengekalkan perpaduan dan keharmonian masyarakat.

 Visi dan Misi 
Visi

Menjadikan Majlis Daerah Tuaran sebuah PBT yang unggul di Negeri Sabah menjelang tahun 2025. Unggul dari segi pentadbiran, pengurusan, pembangunan dan penyampaian perkhidmatan.

Misi

Memastikan pengurusan, perkhidmatan dan pembangunan yang terancang, bersistematik, cekap dan berkesan bagi kemakmuran masyarakat.

 Fungsi 

 Matlamat 
Matlamat utama Majlis Daerah Tuaran adalah untuk memberikan segala kemudahan asas dan infrastruktur kepada orang awam, terutama penduduk luar bandar, supaya dapat mencapai taraf hidup yang lebih sempurna dan sistematik selaras dengan polisi dan rancangan pembangunan kerajaan.

 Fungsi Utama Majlis Daerah Tuaran 

 Menerima, memproses, dan meluluskan Pelan Pembangunan, Pelan Bangunan, dan Pelan Rumah.
 Memastikan bandar dalam keadaan bersih.
 Merancang, membina, dan menyelenggara infrastruktur dan kemudahan awam.
 Menguatkuasakan undang-undang dan peraturan yang sedia ada.
 Mengenalpasti kawasan-kawasan baru untuk dimasukkan ke dalam kawasan percukaian.
 Menerima, memproses, dan meluluskan lesen perniagaan berikut:
 Lesen Pusat Hiburan Awam
 Lesen Pusat Penjagaan Kesihatan dan Kecantikan
 Lesen Pasar
 Lesen Premis Makanan
 Lesen Pusat Penjaja
 Lesen Penjaja Bergerak
 Lesen Salon Rambut
 Lesen Biliard
 Lesen Papan Tanda dan Papan Iklan

 Rujukan 

Tuaran
Daerah Tuaran